KOMMISSIONENS FORORDNING (EF) Nr. 885/98 af 24. april 1998 om licitationssalg af oksekød, som visse interventionsorganer ligger inde med, og som er beregnet til udførsel

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2634/97 (2), særlig artikel 7, stk. 3, og

ud fra følgende betragtninger:

Anvendelsen af interventionsforanstaltninger for oksekød har ført til opbygning af lagre i flere medlemsstater; der findes afsætningsmuligheder i visse tredjelande for de pågældende produkter; for at undgå en for lang oplagring bør en del af disse lagre udbydes til salg med henblik på udførsel til disse tredjelande i forbindelse med en licitation; for at muliggøre salg af produkter af en ensartet kvalitet bør kødet, der er opkøbt, udbydes til salg i overensstemmelse med artikel 6, litra b), i forordning (EØF) nr. 805/68;

bortset fra nogle særlige undtagelser på grund af den specifikke anvendelse af de pågældende produkter bør salget underlægges de regler, der er fastsat i Kommissionens forordning (EØF) nr. 2173/79 af 4. oktober 1979 om gennemførelsesbestemmelser for afsætning af oksekød, som interventionsorganerne har opkøbt (3), senest ændret ved forordning (EF) nr. 2417/95 (4), særlig afsnit II og III, og Kommissionens forordning (EØF) nr. 3002/92 af 16. oktober 1992 om fælles gennemførelsesbestemmelser for kontrol med anvendelse af og/eller bestemmelse for produkter fra intervention (5), senest ændret ved forordning (EF) nr. 770/96 (6);

for at sikre en korrekt og ensartet licitation bør der træffes foranstaltninger ud over dem, der er fastsat i artikel 8, stk. 1, i forordning (EØF) nr. 2173/79;

der bør fastsættes undtagelser fra artikel 8, stk. 2, litra b), i forordning (EØF) nr. 2173/79 i betragtning af de administrative vanskeligheder, som dette litra volder de pågældende medlemsstater;

af administrative grunde bør der fastsættes en minimumsmængde for udbuddet under hensyntagen til handelspraksis;

af praktiske grunde ydes der ingen eksportrestitution for kød, der sælges i forbindelse med nærværende forordning; tilslagsmodtagerne har dog pligt til at ansøge om eksportlicenser for den tildelte mængde efter Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød (7), senest ændret ved forordning (EF) nr. 759/98 (8);

for at garantere udførsel af det solgte kød til de støtteberettigede tredjelande bør der stilles en sikkerhed inden overtagelsen og fastlægges primære krav desangående;

produkter fra interventionslager kan i visse tilfælde have undergået flere behandlinger; for at sikre en god præsentation og afsætning er det hensigtsmæssigt at tillade ompakning af disse produkter på præcise betingelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Der foretages salg af interventionsprodukter, der er opkøbt i overensstemmelse med artikel 6, litra b), i forordning (EØF) nr. 805/68, af følgende omtrentlige mængder:

- 600 tons ikke-udbenet oksekød, som det spanske interventionsorgan ligger inde med

- 600 tons ikke-udbenet oksekød, som det franske interventionsorgan ligger inde med.

Bilag I indeholder detaljerede oplysninger om mængderne.

2. Kødet er beregnet til udførsel til destinationerne i zone »08« som omhandlet i bilag II til Kommissionens forordning (EF) nr. 125/98 (9).

3. Medmindre andet er fastsat i nærværende forordning, finder salget sted efter forordning (EØF) nr. 2173/79, særlig afsnit II og III, og forordning (EØF) nr. 3002/92.

Artikel 2

1. Uanset artikel 6 og 7 i forordning (EØF) nr. 2173/79 gør bestemmelserne og bilagene i nærværende forordning det ud for en licitationsbekendtgørelse.

De pågældende interventionsorganer udarbejder en licitationsbekendtgørelse med oplysning om bl.a.:

- de mængder oksekød, der udbydes til salg, og

- fristen og stedet for indgivelse af bud.

2. Oplysninger om mængder samt steder, hvor produkterne er oplagret, kan indhentes ved henvendelse på de adresser, der er angivet i bilag II til nærværende forordning. Interventionsorganerne opslår desuden de i stk. 1 omhandlede bekendtgørelser på deres adresse og kan foretage yderligere offentliggørelser.

3. For hvert produkt i bilag I sælger interventionsorganerne først og fremmest det kød, der har været oplagret længst.

4. De bud, der ikke er de pågældende interventionsorganer i hænde senest den 4. maj 1998, kl. 12.00 kommer ikke i betragtning.

5. Et tilbud om køb er kun gyldigt, hvis det vedrører en mængde på mindst 15 tons.

6. Uanset artikel 8, stk. 1, i forordning (EØF) nr. 2173/79 skal et bud indgives til det pågældende interventionsorgan i en lukket kuvert med henvisning til den pågældende forordning. Interventionsorganet må ikke åbne kuverten før udløbet af den i stk. 4 omhandlede licitation.

7. Uanset artikel 8, stk. 2, litra b), i forordning (EØF) nr. 2173/79 omfatter buddene ikke angivelse af det eller de kølelagre, hvor produkterne er oplagret.

8. Uanset artikel 15, stk. 1, i forordning (EØF) nr. 2173/79 fastsættes sikkerheden til 12 ECU/100 kg.

Ud over de primære krav, der er fastsat i artikel 15, stk. 3, i nævnte forordning, er ansøgning om eksportlicens som omhandlet i artikel 4, stk. 2, et primært krav.

9. Uanset artikel 18, stk. 1, i forordning (EØF) nr. 2173/79 er fristen for overtagelse af kød, der sælges i medfør af denne forordning, 45 dage fra datoen for den meddelelse, der er nævnt i artikel 11 i samme forordning.

Artikel 3

1. Medlemsstaterne meddeler senest den anden arbejdsdag efter indgivelsen af buddene Kommissionen de indgivne bud.

2. Efter gennemgangen af de modtagne bud fastsættes der en minimumssalgspris for hvert produkt, eller der gives ikke tilslag.

Artikel 4

1. Hver bydende underrettes af interventionsorganet som omhandlet i artikel 11 i forordning (EØF) nr. 2173/79 pr. telefax.

2. Tilslagsmodtageren ansøger senest fem arbejdsdage efter dagen for den i stk. 1 omhandlede underretning om en eller flere eksportlicenser for den tildelte mængde som omhandlet i artikel 8, stk. 2, første led, i forordning (EF) nr. 1445/95. Ansøgningen skal ledsages af den i stk. 1 omhandlede telefax og i rubrik 7 indeholde oplysning om et af landene i zone »08« som omhandlet i artikel 1, stk. 2. Desuden skal ansøgningen i rubrik 20 indeholde følgende angivelse:

- Productos de intervención sin restitución [Reglamento (CE) n° 885/98]

- Interventionsvarer uden restitution (forordning (EF) nr. 885/98)

- Interventionserzeugnisse ohne Erstattung [Verordnung (EG) Nr. 885/98]

- Ðñïúüíôá ðáñÝìâáóçò ÷ùñßò åðéóôñïöÞ [Êáíïíéóìüò (ÅÊ) áñéè. 885/98]

- Intervention products without refund [Regulation (EC) No 885/98]

- Produits d'intervention sans restitution [règlement (CE) n° 885/98]

- Prodotti d'intervento senza restituzione [Regolamento (CE) n. 885/98]

- Producten uit interventievoorraden zonder restitutie (Verordening (EG) nr. 885/98)

- Produtos de intervenção sem restituição [Regulamento (CE) nº 885/98]

- Interventiotuotteita - ei vientitukea (Asetus (EY) N:o 885/98)

- Interventionsprodukt utan exportbidrag [Förordning (EG) nr 885/98].

Artikel 5

1. Inden overtagelsen stiller køberen en sikkerhed for at garantere udførslen til de i artikel 1, stk. 2, omhandlede lande. Indførsel til et af disse lande er et primært krav som omhandlet i artikel 20 i Kommissionens forordning (EØF) nr. 2220/85 (10).

2. Den i stk. 1 omhandlede sikkerhed fastsættes pr. ton:

- for ikke-udbenede bagfjerdinger til forskellen mellem den tilbudte pris pr. ton og 2 700 ECU

- for ikke-udbenede forfjerdinger til forskellen mellem den tilbudte pris pr. ton og 1 800 ECU.

Artikel 6

Myndighederne kan tillade, at de interventionsprodukter, hvis emballage er bristet eller tilsnavset, under deres kontrol og inden produkternes præsentation med henblik på forsendelse til afgangstoldstedet forsynes med en ny emballage af samme type.

Artikel 7

Der ydes ingen eksportrestitution for kød, der sælges ifølge nærværende forordning.

Den i artikel 3, stk. 1, litra b), i forordning (EØF) nr. 3002/92 omhandlede udlagringsanvisning, udførselsangivelsen og eventuelt kontroleksemplar T5 påføres følgende angivelse:

- Productos de intervención sin restitución [Reglamento (CE) n° 885/98]

- Interventionsvarer uden restitution (forordning (EF) nr. 885/98)

- Interventionserzeugnisse ohne Erstattung [Verordnung (EG) Nr. 885/98]

- Ðñïúüíôá ðáñÝìâáóçò ÷ùñßò åðéóôñïöÞ [Êáíïíéóìüò (ÅÊ) áñéè. 885/98]

- Intervention products without refund [Regulation (EC) No 885/98]

- Produits d'intervention sans restitution [règlement (CE) n° 885/98]

- Prodotti d'intervento senza restituzione [Regolamento (CE) n. 885/98]

- Producten uit interventievoorraden zonder restitutie (Verordening (EG) nr. 885/98)

- Produtos de intervenção sem restituição [Regulamento (CE) nº 885/98]

- Interventiotuotteita - ei vientitukea (Asetus (EY) N:o 885/98)

- Interventionsprodukt utan exportbidrag [Förordning (EG) nr 885/98].

Artikel 8

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 356 af 31. 12. 1997, s. 13.

(3) EFT L 251 af 5. 10. 1979, s. 12.

(4) EFT L 248 af 14. 10. 1995, s. 39.

(5) EFT L 301 af 17. 10. 1992, s. 17.

(6) EFT L 104 af 27. 4. 1996, s. 13.

(7) EFT L 143 af 27. 6. 1995, s. 35.

(8) EFT L 105 af 4. 4. 1998, s. 7.

(9) EFT L 11 af 17. 1. 1998, s. 20.

(10) EFT L 205 af 3. 8. 1985, s. 5.

ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I

>TABELPOSITION>

ANEXO II - BILAG II - ANHANG II - ÐÁÑÁÑÔÇÌÁ II - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

Direcciones de los organismos de intervención - Interventionsorganernes adresser - Anschriften der Interventionsstellen - Äéåõèýíóåéò ôùí ïñãáíéóìþí ðáñåìâÜóåùò - Addresses of the intervention agencies - Adresses des organismes d'intervention - Indirizzi degli organismi d'intervento - Adressen van de interventiebureaus - Endereços dos organismos de intervenção - Interventioelinten osoitteet - Interventionsorganens adresser

ESPAÑA

FEGA (Fondo Español de Garantía Agraria)

Beneficencia, 8

E-28005 Madrid

Teléfono (34) 913 47 65 00, 913 47 63 10; télex: FEGA 23427 E, FEGA 41818 E; fax: (34) 915 21 98 32, 915 22 43 87

FRANCE

OFIVAL

80, avenue des Terroirs-de-France

F-75607 Paris Cedex 12

Téléphone: (33 1) 44 68 50 00; télex: 215330; télécopieur: (33 1) 44 68 52 33